MONO พุ่งกระฉูด 16% ลุ้นงบ Q1 กำไรโตเด่น! รายได้ฟื้น-คุมต้นทุนดี
MONO พุ่งกระฉูด 16% ลุ้นงบ Q1 กำไรโตเด่น! รายได้ฟื้น-คุมต้นทุนดี จับตา! ทั้งปี 65 กำไรโตต่อเนื่องทุกไตรมาส 
MONO พุ่งกระฉูด 16% ลุ้นงบ Q1 กำไรโตเด่น! รายได้ฟื้น-คุมต้นทุนดี จับตา! ทั้งปี 65 กำไรโตต่อเนื่องทุกไตรมาส
26 เม.ย. 2565

ผู้สื่อข่าวรายงานว่า  วันนี้(26 เม.ย.2565) ราคาหุ้นบริษัท โมโน เน็กซ์ จำกัด (มหาชน) หรือ MONO ณ เวลา 11.19 น. อยู่ที่ 2.50 บาท บวก 0.34 บาท หรือ 15.74% สูงสุดที่ 2.56 บาท ต่ำสุดที่ 2.18 บาท ด้วยมูลค่าซื้อขาย 66.16 ล้านบาท

ด้านนายนภนต์ ใจแสน นักวิเคราะห์การลงทุนปัจจัยพื้นฐานด้านตลาดทุน บล.บัวหลวง เปิดเผยว่า ราคาหุ้น MONO ที่ปรับตัวขึ้นมาในวันนี้ เนื่องจากคาดว่าไตรมาส 1/65 น่าจะเห็นกำไรเติบโตระดับ 10 ล้านบาท
โดยทั้งปี 65 น่าจะมีกำไรต่อเนื่องในทุกๆ ไตรมาส จากผลดีของการประหยัดต้นทุน ค่าใช้จ่ายต่างๆ และรายได้ฟื้นตัวได้ดีขึ้น โดยเฉพาะจากการร่วมมือระหว่าง 3BB-MONOMAX และการจัดหาคอนเทนต์สำหรับแพลตฟอร์ม 3BB GIGATV ยังคงแนะนำ “ซื้อ” MONO โดยให้แนวต้านทางเทคนิคไว้ที่ 2.50 บาท และแนวรับ 2.20 บาท